โครงการอนุรักษ์พันธุกรรมพืช อันเนื่องมาจากพระราชดำริ สมเด็จพระกนิษฐาธิราชเจ้า 
กรมสมเด็จพระเทพรัตนราชสุดาฯ สยามบรมราชกุมารี
************************************************* 
๑.โครงการ
  อนุรักษ์พันธุกรรมพืช อันเนื่องมาจากพระราชดำริ สมเด็จพระกนิษฐาธิราชเจ้า 
กรมสมเด็จพระเทพรัตนราชสุดาฯ สยามบรมราชกุมารี
๒.หลักการและเหตุผล


 โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี (อพ.สธ.) เป็นโครงการที่จัดตั้งขึ้นเมื่อปี พ.ศ. 2536  เป็นโครงการที่เกิดขึ้นเพื่อสนองแนวพระราชดำริ และสืบสานพระราชปณิธานแห่งพระองค์ โดยปรากฏในรูปแบบกิจกรรมต่าง ๆ ประกอบด้วยกิจกรรมปกปักทรัพยากรในพื้นที่ป่าธรรมชาติ การสำรวจรวบรวมทรัพยากรที่มีแนวโน้มว่าใกล้สูญพันธุ์ อันเกิดจากการเปลี่ยนแปลงของสภาพแวดล้อม การนำทรัพยากรที่รวบรวมเพาะปลูก และรักษาในพื้นที่ที่เหมาะสมทางกายภาพ และปลอดภัยจากการรุกราน การอนุรักษ์ และใช้ประโยชน์ทรัพยากร และกิจกรรมการสร้างจิตสำนึกในการอนุรักษ์ ทรัพยากรแก่กลุ่มเป้าหมายต่าง ๆ ได้แก่ เยาวชน บุคคลทั่วไป ให้มีความเข้าใจ ตระหนักในความสำคัญเกิดความปิติ และสำนึกที่จะร่วมมือร่วมใจกันอนุรักษ์ พืชพรรณของไทยให้คงอยู่เป็นทรัพยากรอันทรงคุณค่าประจำชาติสืบไป ซึ่งส่วนใหญ่เป็นพันธุ์ไม้ที่มีถิ่นกำเนิดในประเทศไทยสามารถนำมาใช้ให้เกิดประโยชน์ ที่เกี่ยวกับ “ปัจจัยสี่” อันเป็นพื้นฐานหลักในการดำรงชีวิตของมนุษย์ จึงนับได้ว่าพันธุ์ไม้เหล่านี้มีความผูกพันกับชีวิตความเป็นอยู่ของคนไทยมาช้านานนับจากอดีตจนถึงปัจจุบัน อย่างไรก็ตามเมื่อยุคสมัยเปลี่ยนไป ประโยชน์ที่เคยได้รับจากพรรณพืชอาจแปรไปตามสภาพแวดล้อมทางธรรมชาติ ความต้องการของสังคม และผู้บริโภค และตามพระราชบัญญัติสภาตำบลและองค์การบริหารตำบล  พ.ศ. 2537  และแก้ไขเพิ่มเติม (ฉบับที่ 7) พ.ศ.2562 มาตรา 67 (7)  กำหนดให้องค์การบริหารส่วนตำบล  มีอำนาจหน้าที่ในการคุ้มครอง  ดูแล  และบำรุงรักษาทรัพยากรธรรมชาติและสิ่งแวดล้อม และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 แก้ไขเพิ่มเติมจนถึงปัจจุบัน
๓.วัตถุประสงค์
1.  เพื่ออนุรักษ์  ฟื้นฟูทรัพยากรธรรมชาติและสิ่งแวดล้อม
2. เพื่อสร้างจิตสำนึกในการอนุรักษ์พันธุกรรมพืชให้แก่เยาวชนและประชาชนทั่วไป
3. เพื่อเป็นแหล่งท่องเที่ยวเชิงอนุรักษ์
๔.  ลักษณะโครงการ


 กิจกรรมปลูกต้นไม้ รอบบริเวณ บึงทำนบ  หมู่ที่ 3 บ้านทำนบ ตำบลกาลอ
๕.เป้าหมายของโครงการ

คณะผู้บริหาร สมาชิกสภา พนักงานส่วนตำบล ฝ่ายปกครอง ตำบลกาลอ  จำนวน 40 คน

๖.วิธีดำเนินงาน


1. ประชุมหารือเกี่ยวกับการจัดกิจกรรม เพื่อกำหนด วัน เวลา และรูปแบบการจัดกิจกรรม
2. จัดทำโครงการเสนอขออนุมัติผู้บริหาร


3. แต่งตั้งคณะทำงานเพื่อดำเนินโครงการฯ
4. จัดเตรียมสถานที่ พร้อมอุปกรณ์สำหรับการปลูก


5. ดำเนินการตามโครงการฯ


6. สรุปผลการดำเนินงานตามโครงการ
๗.สถานที่ดำเนินการ
ณ  บริเวณบึงทำนบ  หมู่ที่ 3  ตำบลกาลอ อำเภอรามัน จังหวัดยะลา
๘.ระยะเวลาดำเนินการ
วันที่  17  สิงหาคม  2566
๙.ผู้รับผิดชอบโครงการ


สำนักงานปลัดองค์การบริหารส่วนตำบลกาลอ
๑๐.งบประมาณ


งบประมาณรายจ่ายประจำปี  ๒๕66  ขององค์การบริหารส่วนตำบลกาลอ  ตามแผนงานการเกษตร งานสิ่งแวดล้อมและทรัพยากรธรรมชาติ งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ  โครงการอนุรักษ์พันธุกรรมพืช อันเนื่องมาจากพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  ตั้งจ่ายไว้ 20,000.-บาท เพื่อเป็นค่าใช้จ่ายในโครงการดังกล่าว เช่น ค่าวัสดุ  ค่าอาหารและเครื่องดื่ม  ค่าเบี้ยเลี้ยง  และค่าใช้จ่ายอื่นๆ ที่เกี่ยวข้อง ฯลฯ ปรากฏตามแผนพัฒนาท้องถิ่น (พ.ศ. 2566-2570) เพิ่มเติมครั้งที่ 1 ประจำปี 2565 หน้า 7 ข้อ 1
                  งบประมาณที่ใช้ไปทั้งสิ้น  2,300.-บาท (สองพันสามร้อยบาทถ้วน) ตามรายละเอียดดังนี้
	ที่
	รายการ
	จำนวนเงิน (บาท)
	หมายเหตุ

	1
	ค่าอาหารว่างและเครื่องดื่ม จำนวน 40 คนๆละ 1 มื้อๆ ละ 35 บาท                                                                    
	          1,400.-
	

	2
	ค่าป้ายไวนิลโครงการ ขนาด 1 x 3 ม. จำนวน 1 ผืน                   
	900.-
	

	
	                                                รวมทั้งสิ้น
	2,300.-  
	


๑๑.ผลที่คาดว่าจะได้รับ
1.  เกิดการฟื้นฟูสิ่งแวดล้อมและธรรมชาติ
2. สร้างจิตสำนึกในการอนุรักษ์พันธุกรรมพืชให้แก่เยาวชนและประชาชนทั่วไป
3. เป็นแหล่งท่องเที่ยวเชิงอนุรักษ์

๑2. การวัดและประเมินผลโครงการ

สรุปผลการดำเนินงานตามโครงการฯ
13. ผู้เขียนโครงการ
(ลงชื่อ)  .........................................  ผู้เขียนโครงการ

     (นางอาซีซะ  กะลูแป)
          นักวิชาการศึกษาชำนาญการ
๑4. ผู้เสนอโครงการ
(ลงชื่อ)  ...............................................  ผู้เสนอโครงการ




         (นางสาวนาปีเสาะ  ละสุสามา)
             หัวหน้าสำนักงานปลัด
๑5.ผู้ให้ความเห็นชอบโครงการ  
....................................................................................................................................
................................................................................................................................................................
(ลงชื่อ)  .........................................  ผู้เห็นชอบโครงการ
                      (นายนฤเบศร์  แก้วกูล)
   ปลัดองค์การบริหารส่วนตำบลกาลอ
๑6.  ผู้อนุมัติโครงการ

                               อนุมัติ.......................................................................

                          
ไม่อนุมัติ....................................................................
(ลงชื่อ)  .........................................  ผู้อนุมัติโครงการ
                     (นายอับดุลรอฮิง  หะระตี)
     นายกองค์การบริหารส่วนตำบลกาลอ     
